Diari Oficial de la Generalitat Valenciana


Sumari del DOGV 4088, del 18-09-2001 (2001/9059)

Informació pública del desistiment de les propostes de programa d'actuació integrada per al desenvolupament de la unitat d'execució Pianista Amparo Iturbe i alçament de la suspensió de llicències en l'àmbit d'aquesta unitat d'execució.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4088

Data del DOGV
:   18-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9059


Organisme emissor
:   Ajuntament de València

Tipus de document
:   Anunci

Informació pública del desistiment de les propostes de programa d'actuació integrada per al desenvolupament de la unitat d'execució Pianista Amparo Iturbe i alçament de la suspensió de llicències en l'àmbit d'aquesta unitat d'execució. [2001/A9059]
  
La Comissió de Govern, en la sessió del dia 27 de juliol de 2001, va adoptar l'acord següent:
  
«Vistos els fets exposats i els fonaments jurídics aplicables, el funcionari sotasignat formula a la Comissió de Govern la proposta d'acord següent:
  
1. Acceptar del tot el desistiment presentat per les mercantils Stirling, Sociedad Limitada, i Proara, Promotores Aragoneses, SA, de les respectives propostes de programa d'actuació integrada per al desenvolupament de la unitat d'execució única en sòl urbà denominada Pianista Amparo Iturbi, en l'expedient 1998/000885 del Servei de Planejament.
  
2. Ordenar la conclusió del procediment i, en conseqüència, procedir a arxivar de manera immediata l'expedient número 1998/000885 de la unitat administrativa 03011/Servei de Planejament.
  
3. Alçar la suspensió de l'atorgament de llicències en l'àmbit de la unitat d'execució única Pianista Amparo Iturbi, aprovada per la Comissió de Govern en la sessió de data 25 de gener de 2001, publicada en el Diari Oficial de la Generalitat Valenciana número 3.935, de 8 de febrer de 2001.
  
4. Efectuar la devolució de la caució prestada per la mercantil Proara, Promotores Aragoneses, SA, per un import de 500.000 pessetes, número d'ordre d'ingrés 119/1999, de data 25 de gener de 1999.
  
5. Publicar aquest acord en el Diari Oficial de la Generalitat Valenciana, notificar-lo individualment a les persones interessades en el procediment, així com traslladar-lo als serveis de Planejament, Gestió Urbanística, Llicències Urbanístiques i Fiscal Ingressos, perquè en prenguen coneixement i als efectes oportuns.»
  
Contra l'acte administratiu transcrit, que és definitiu en la via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú, i en la Llei Reguladora de la Jurisdicció Contenciosa Administrativa, vosté podrà interposar un dels recursos següents:
  
a) Amb caràcter potestatiu, un recurs de reposició davant del mateix òrgan que va dictar l'acte objecte de recurs, en el termini d'un mes comptador des de l'endemà de la recepció d'aquesta notificació.
  
Si transcorre un mes des de l'endemà de la interposició del recurs de reposició sense que aquest s'haja resolt, es podrà entendre desestimat i vosté podrà interposar un recurs contenciós administratiu davant del Jutjat Contenciós Administratiu de València, en el termini de sis mesos.
  
b) Un recurs contenciós administratiu davant del Jutjat Contenciós Administratiu de València, dins del termini de dos mesos comptadors des de l'endemà de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime oportú.
  
Cosa que es publica perquè se'n prenga coneixement.